ประธาน Toyota เปรียบ Tesla มีแค่สูตรอาหาร แต่เรามีทั้งครัวและเชฟที่พร้อมทำอาหารจริงๆ - FINNOMENA
Toyota Motors ได้แถลงผลประกอบการไตรมาส พร้อมกับตอบคำถามเกี่ยวกับการวางแผนที่จะแข่งขันในกลุ่มรถยนต์ไฟฟ้าที่กำลังขยายตัวโดย Akio Toyoda ประธานของโตโยต้า มอเตอร์ ได้แสดงความคิดเห็นเกี่ยวกับเรื่องนี้ในระหว่างการบรรยายสรุปผลประกอบการของบริษัทว่า “Tesla กล่าวว่าสูตรอาหารของพวกเขาจะเป็นมาตรฐานในอนาคต แต่สิ่งที่ Toyota มีคือครัวและเชฟตัวจริง”
12 พ.ย. 2563

Toyota Motors ได้แถลงผลประกอบการไตรมาส พร้อมกับตอบคำถามเกี่ยวกับการวางแผนที่จะแข่งขันในกลุ่มรถยนต์ไฟฟ้าที่กำลังขยายตัวโดย Akio Toyoda ประธานของโตโยต้า มอเตอร์ ได้แสดงความคิดเห็นเกี่ยวกับเรื่องนี้ในระหว่างการบรรยายสรุปผลประกอบการของบริษัทว่า “Tesla กล่าวว่าสูตรอาหารของพวกเขาจะเป็นมาตรฐานในอนาคต แต่สิ่งที่ Toyota มีคือครัวและเชฟตัวจริง”
“เราอาจจะแพ้เมื่อพูดถึงราคาหุ้น แต่เมื่อพูดถึงผลิตภัณฑ์เรามีเมนูมากมายที่พร้อมจะให้ลูกค้าจะเลือก” Toyoda ในวัย 64 ปีกล่าว
นอกจากนี้ Toyoda ยังชี้ให้เห็นว่า Tesla ขายรถยนต์ได้ประมาณ 367,500 คัน เป็นเพียง 3.4% ของรถยนต์ 10.74 ล้านคันที่ Toyota ขายได้เมื่อปีที่ผ่านมา
ขณะเดียวกันแหล่งข่าวจาก brandinside.asia รายงานว่า Tesla ได้ติดต่อกับหน่วยงานในประเทศไทยไปคือ BOI ซึ่งมีการคาดการณ์ว่ายักษ์ใหญ่อย่าง Tesla อาจกำลังหาประเทศที่เหมาะสมสำหรับการสร้างโรงงานผลิตรถยนต์ไฟฟ้าในทวีปเอเชียเพิ่มเติมนอกจากประเทศจีน
นอกจากนี้ทาง BOI เองก็กำลังอยู่ในขั้นตอนการเสนอสิทธิพิเศษทางภาษีโดยให้ระยะเวลายาวถึง 8 ปี ถ้าหาก Tesla เข้ามาตั้งฐานการผลิตในประเทศไทย
เมื่อไม่นานมานี้ Tesla เองได้เริ่มติดต่อพูดคุยกับตัวแทนของรัฐบาลอินโดนีเซีย โดยที่ Tesla สนใจลงทุนในด้านวัตถุดิบที่เกี่ยวข้องกับการผลิตแบตเตอรี่ ซึ่งอินโดนีเซียเองถือเป็นแหล่งผลิตวัตถุดิบที่เกี่ยวข้องสำคัญแห่งหนึ่งของโลกนั่นคือแร่นิกเกิล
ที่มา : https://brandinside.asia/boi-tesla-talking-together-and-maybe-expansion-plant-to-south-east-asia-source-9-nov-2020/
https://www.businessinsider.com/toyota-president-tesla-is-restaurant-without-real-chef-or-kitchen-2020-11
แท็ก:
แชร์บทความ: